***Roke, ki me nikoli niso poznale***

**Premiera**: 28 februar 2024, Cankarjev dom Ljubljana

Umetniško vodenje in koreografija: **Charlie Brittain & Milan Tomášik**Izvedba: **Milan Tomášik**Izvirna glasba: **Jakub Mudrák, Eduardo Raon**Oblikovanje luči: **David Cvelbar, Janko Čief**Scenografija in kostum: **Jasna Vastl**

Produkcija: **Flota, zavod, Murska Sobota**
Koprodukcija: **Cankarjev dom, Flota, Ljubljana**
S finančno podporo: **Ministrstvo za kulturo RS, Mestna občina Ljubljana**S podporo: **Scenario Pubblico** (Katanija, Italija), **Hrvaški kulturni dom** (Reka, Hrvaška)
Predstava je nastala v okviru rezidence v **Divadlo Štúdio tanca** (Slovaška)

Avtorja se zahvaljujeta vsem partnerjem in rezidencam v podpori kreacije Unchanging, predhodnika dela Roke, ki me nikoli niso poznale: tri4 o.z., Stanica Žilina-Záriečie, Liptovké Divadlo Tanca, Residency Dance Centre Telocvičňa - Platform for contemporary dance Nová Cvernovka (Slovaška), Mediteranski plesni center Svetvinčenat (Hrvaška).

Delo Roke, ki me nikoli niso poznale se osredotoča na interakcijo med bivanjem v realnem času in realizacijo brezmejnih možnosti gibanja. Performans je povezava med preteklostjo, sedanjostjo in prihodnostjo; neskončen stični trenutek, ki ne pozna ne začetka ne konca. Tomášik uporablja preakceleracijo: potencial gibanja, ki obarva načine gibalnega utelešanja, vključno z nevidnimi vibracijami. Delo preučuje, kako preteklost zaobjame prihodnost, izcejajoč čas v gibanje in gibanje v čas, ob nenehnem samopreoblikovanju skladno z novimi krivuljami, podobami in intenzitetami. Brezkončno razpirajoče se možnosti in potencialnosti se uresničujejo med izvajalčevim raziskovanjem večplastnosti prezence; simultanosti gibanja kot končnega dejanja kot tudi vibracije ali utripa. Delo je utemeljeno v procesni filozofiji Erin Manning, kjer gibanje vedno obstaja na tanki meji med realnim in metafizičnim, »kvazivirtualnim izkustvom«: dejansko, ker se vsi koraki dejansko zgodijo, virtualno, ker so vse mikropercepcije preteklosti in prihodnosti zaobjete v porajajoče se gibanje. Performans je poetično potovanje, kjer Tomášikova edinstvena performativnost prepreda drugačnosti, ki se udejanjajo v sodelovanju ter trku zvoka, scenografije in svetlobe. Vsaka prvina se povezuje v različnih možnostih, ob prispevanju k porajajočemu se kolektivnemu telesu. Moč tao je zvok. Potencial tao je tišina. Delo Roke, ki me nikoli niso poznale je zaznavanje v realnem času tanke tančice med tem, kar je, in vsem, kar bi lahko bilo.

Po trilogiji odmevnih solističnih del, Within (2006), Off-beat (2011) in Solo 2016 (2016), je to Tomášikova prva solo predstava, kjer je avtorstvo konceptualno in koreografsko deljeno.

»In kakšen okus pustijo Roke, ki me nikoli niso poznale? Vsekakor omogočajo sinestezijo gledalčevega izkustva v smislu, da lahko v trenutkih slišimo gib, vidimo zvok, okusimo roke, po drugi strani pa se človekova izkušnja enega na presečišču dvojnosti enakovrednih avtorskih pogledov zarisuje kot precizna študija življenja (lahko tako splošnega kot konkretnega) plesalca, ki vsakič znova, z vsakim novim projektom oziroma dnem, ko stopi pred občinstvo, svojo izkušnjo predaja tujim rokam, ki jo lahko bodisi sprejmejo in zibajo bodisi odklonijo.«

Andreja Kopač ⏐ Delo ⏐ ★★★★★

*»Predstava tematiko odnosa nakaže predvsem s sredstvom pogleda [...], pri čemer je kvaliteta njegovega pogleda vsakič drugačna. V prvem delu je srečanje pogledov povsem vsakdanje, v drugem se srečamo z »norimi očmi«, v tretjem pa je na njegov zróči obraz dejansko projicirana podoba (še enega) njegovega obraza, kar na vizualno fantastičen način zaokroži naše potovanje v mnogoterost telesa.«*

Jaka Bombač ⏐ Sigledal

*»Koncept predstave je večplastno zasnovan, tudi kadriran; saj sledi pristni izvedbi poglobljenega doživetja, kar tudi gledalcu pušča dovolj prostora v premislek in spoznanje.«*

Daliborka Podboj ⏐ Parada plesa

*»Predstava me je popolnoma prevzela. Apokaliptična atmosfera, padec človeka, človeštva, utapljanje, nesmisel, smrt, vse in še več, vse je močno nocoj delovalo name. Milan je fantastičen, strašno inspirativen in močen v svojem jasnem fokusu.«*

Polona Juh ⏐ gledališka in filmska igralka

*»Skozi sinergijo giba, besedila in svetlobe predstava prinaša poetičen in filozofski vpogled v fluidnost giba in prostora, a tudi v gib kot proces samospoznavanja.«*

*»Zadnji del, kjer se Tomášik zlije s projekcijo lastnega lika in popolnoma izgine s scene, ki jo prevzame le igra reflektorjev, podira mejo med fizičnim in virtualnim telesom.«*

Jelena Mihelčić ⏐ Plesna scena.hr